Държавен вестник, бр. 83, 2017 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  83
2. Досегашните т. 1, 2 и 3 стават съответно 
т. 2, 3 и 4.
§ 2. Член 5 се изменя така:
 „Чл. 5. (1) Справедливата цена на акциите, 
търгувани активно, се определя като средна 
претеглена стойност от средната претеглена 
цена на всички сделки през последните шест 
месеца, предхождащи датата на обосновката, 
от мястото за търговия с изтъргуван най-
голям обем акции за период шест месеца 
преди датата на обосновката, и стойността на 
акциите, получена по приложените оценъчни 
методи по ал. 3.
(2) В случай че Комисията за финансов 
надзор, наричана по-нататък „комисията“, 
е взела решение за окончателна забрана за 
публикуване на търгово предложение и в 
срок един месец от датата на това решение 
търговият предложител регистрира ново 
търгово предложение, при определянето на 
справедливата цена на акциите, търгувани 
активно, търговият предложител може да 
използва средната претеглена цена на всич­
ки сделки през последните шест месеца, 
използвана за обосновката по предходното 
търгово предложение, за чието публикуване 
комисията е наложила окончателна забрана. 
Изречение първо се прилага в случай, че в 
срок един месец от датата на решението за 
окончателна забрана дружеството – обект на 
търговото предложение, не е публикувало 
финансов отчет или друга важна информация. 
(3) Ако акциите на дружеството не се тър­
гуват активно през последните шест месеца 
преди датата на обосновката, справедливата 
цена на акциите се определя като средна пре­
теглена величина от стойностите на акциите, 
получени съгласно методи от поне две от 
следните групи:
1. метод на дисконтираните парични потоци;
2. метод на нетната стойност на активите, и
3. методи, използващи пазарните множители 
на сходни дружества или на сключени сделки 
по придобиване на сходни дружества или на 
големи пакети акции от сходни дружества, 
включително и по търгови предложения.
(4) В случай че през последните 12 месеца 
преди датата на обосновката е изготвена и 
публично оповестена оценка на дружеството 
от независим оценител, комисията, съответно 
заместник-председателят, ръководещ управле­
ние „Надзор на инвестиционната дейност“, 
може обосновано да изиска тази оценка да 
бъде включена в справедливата цена на ак­
циите по ал. 3.
(5) Претеглянето по ал. 1, 2 и 3 се осъ­
ществява чрез умножаване на стойността на 
акциите, получена от пазара и/или съгласно 
приложените оценъчни методи, по техните 
относителни тегла. Преобразуващите се дру­
жества или дружествата, страни по договор за 
съвместно предприятие, съответно търговият 
предложител, наричани по-нататък „заявите­
лят“, определят тегла, чрез които обосновано 
считат, че ще се определи по-реалистична 
оценка на справедливата цена към датата на 
обосновката є. Не се допуска използването на 
тегло, по-ниско от 20 % и по-високо от 80 %.
(6) В случай че заявителят е използвал само 
два оценъчни метода, посочени в ал. 3, коми­
сията, съответно заместник-председателят, 
ръководещ управление „Надзор на инвести­
ционната дейност“, може да изиска от заяви­
теля да използва оценъчен метод от групата 
оценъчни методи, която не е използвана при 
определянето на справедлива цена на акциите.
(7) В случай че определените от заявителя 
тегла на използваните методи не са обосно­
вани, комисията, съответно заместник-пред­
седателят, ръководещ управление „Надзор на 
инвестиционната дейност“, може да изиска 
от заявителя да представи допълнителна 
обосновка на определените тегла, съответно 
да ги коригира.
(8) Заявителят може да замени всеки от 
методите, посочени в ал. 3, с друг общоприет 
оценъчен метод, когато някой от посочените 
методи е неприложим или чрез прилагането 
на друг общоприет метод се получава по-реа­
листична стойност на една обикновена акция 
на дружеството. В обосновката на стойността 
на акциите, получена по метода, се описва и 
неговата методика.“
§ 3. В чл. 6, ал. 3 думите „наричана по-
нататък „комисията“, съответно заместник-
председателят на комисията“ се заменят със 
„съответно заместник-председателят“.
§ 4. В чл. 7, ал. 2 се правят следните из­
менения и допълнения:
1. В т. 1:
а) създава се нова буква „л“:
„л) описание на начина на изчисляване на 
всички коефициенти, използваните стойности 
за тяхното изчисляване и източниците на 
информация;“
б) досегашната буква „л“ става буква „м“.
2. В т. 4 думите „дружество-аналог“ се 
заменят със „сходно дружество“.
§ 5. В чл. 8 се правят следните изменения 
и допълнения:
1. В ал. 1 думата „група“ се заличава.
2. В ал. 2 накрая се поставя запетая и се 
добавят „дивиденти и печалби“.
3. В ал. 3 думите „един от следните модели, 
които са обосновани с характеристиките на 
дружеството и генерираните от него парични 
потоци“ се заменят с „модели, обосновани с 
характеристиките на дружеството и генерира­
ните от него парични потоци, като“.